Немања Радоја
Немања Радоја (6. фебруар 1993, Нови Сад) је српски фудбалер.

Каријера 
Прошао је млађе категорије Војводине. Лета 2011. године је прикључен првом тиму, али је убрзо прослеђен на позајмицу у ЧСК Челарево који се тада такмичио у трећем рангу (Српска лига Војводина). Дана 18. августа 2012. године, Радоја је потписао петогодишњи уговор са Војводином, али је поново отишао позајмицу, овога пута у Цемент из Беочина. Дебитовао је за Војводину у Суперлиги Србије 18. августа 2012. године против Спартака из Суботице, али је на терену провео око 10 минута. Свој први гол у професионалној каријери Радоја постиже 17. априла 2013. године, у полуфиналу Купа Србије, против ОФК Београда. Десет дана касније, постигао је свој први гол у Суперлиги Србије, против Јавора у Ивањици. У лето 2013. одиграо је свих 8 утакмица у квалификацијама за Лигу Европе. Радоја је носио капитенску траку у другом делу сезоне 2013/14. Дана 7. маја 2014. године, Радоја је одиграо свих 90 минута и помогао тиму да добије Јагодину са 2:0 и освоји Куп Србије. На крају сезоне био је изабран у најбољи тим Суперлиге Србије.

Радоја је 12. августа 2014. потписао петогодишњи уговор са шпанском Селтом, а Војводини је припало обештећење од 900 хиљада евра. Дана 24. августа је дебитовао у Ла Лиги, против Хетафеа. У првој сезони је одиграо 28 утакмица у Ла Лиги и три у Купу Шпаније. У прве четири сезоне у дресу Селте је одиграо 115 првенствених утакмица. Ипак након што је одбио да потпише нови уговор са клубом, Радоја је склоњен из првог тима па у сезони 2018/19. није одиграо ни минут. Напустио је Селту у јуну 2019, након што му је истекао уговор. У августу 2019. је потписао трогодишњи уговор са Левантеом.

Репрезентација 
Био је у саставу сениорске репрезентације Србије за мечеве против Молдавије, Аустрије и Велса у квалификацијама за Светско првенство 2018. у Русији. За сениорску репрезентацију Србије дебитовао је 15. новембра 2016. на пријатељској утакмици са Украјином.

Награде

Војводина 
 Куп Србије (1) : 2013/14.

Индивидуалне 
 Најбољи тим Суперлиге Србије: 2013/14.

Референце

Спољашње везе 

 
 

Рођени 1993.
Спортисти из Новог Сада
Српски фудбалери
Фудбалери Војводине
Фудбалери ЧСК Пиваре
Фудбалери Цемента
Фудбалери Селте Виго
Фудбалери Левантеа
Фудбалери Суперлиге Србије
Везни играчи у фудбалу
Српски фудбалски репрезентативци